ze babe nako ukufundisa amakowabo, babe ngabakokeli *kwinto zonke ezilungileyo.*

Kananjalo, ngapandle kokuba babe nabantsundu. abafundisi banikwa imfundo epilileyo baya kuhlala bexakekile kwakufika umntu omblope apo bashumayela kona, aze ukuba ngomnye walamagezana akoyo kwintlanga zonke angateni ngu Tixo, akohlwe akuposa ilizwi omnye kuba yena (omhlope) uya kuteta ngegunya lomntu owaziyo noko ati ukuyiteta into avelise calanye layo axele u-Sataua mhla ati “kubaliwe.” Yindawo naleyo efanele ukukangelelwa xa kuxoxwa ngabafundisi abantsundu nemfundiso abafanele ukuyifumana. Ukuze babe ngamadoda anempembelelo ebanzi kuya kufuneka bengankwantyi kwakufika omhlope.

Eyesibini indawo esifuna ukukangelisa kuyo kwelipepa lika Mr. Barrett siya vumelana naye ngayo, leyokuba abafundisi abantsundu “ mababe ngamadoda awacaseneyo kanye namasiko obunyama nazo zonke izenzo zobudenge nezincolileyo, endingati atiye utywala (babantsundu.) Makabe ngamadoda ate ekululwe nje ngu Kristu aza alitiya isiko lobuhedeni lokwaluka, akolwayo ukuba amankazana, ekululwenje ngegazi elinqabileyo lika Kristu akasafanele kutengwa atengiswe.” Xa enjenje ukuteta u-Mr. Barrett kwanga akungebiko umvela ukuba uti abantsundu mabahlukane namasiko akowabo, kuba unendawo epepeni lake ati kuyo banga abangewalahli alungileyo. Nati ke xa siti siya vumelana nalendawo ayitetayo ngamasiko anje ngala awabalileyo asitsho ukuti makwahlukwane nobuxosa. Ewe singati abafundisi abantsundu bafanele ukuba ngamadoda angenantloni ngohlanga lwakowawo, azidlayo ngento ezilungileyo zalo, angenahlazo ngenteto yalo. Akuko uto isicapukisa njengokufumana umshumayeli ontsundu eselelulahle uhlanga lwakowabo ngangokude nokuteta Isixosa ange ngumlungu. Nokoke bafaneleyo ukuzigcina izinto ezilungileyo bafanele ukuzitiya ezo *zikokelela* kokungalunganga. Sizibalela kweloqela ezi zikankanywe ngu Mr. Barrett—utywala (ijiki), ukwaluka nokulobola. Lamasiko nokuba wona kuwo ngokwawo alungile, nokuba anoncedo ebantwini, bonke bayavuma ukuba iziqamo zawo azilunganga. Ke umntu ongena ebufundisini ubefanele ukulikumbula ilizwi le Nkosi yake elati “Ukuba isandla sako mhlaumbi unyawo lwako luyakukubekisa zinqamle zona, uzilahle kuwe.” Into yokuqondwa kulamazwi yile yokuba u-Yesu walinganisela ngento ezinoncedo zontatu, ezilungileyo kanjalo, waza noko wati mazilahlwe ukuba iziqamo zazo ziyapazamisa. Ngokunjalo ke utywala bungaba buyanceda, ukulobola ingaba kukutengisa mhlaumbi ibe aaikuko. ulwaluko lungaba aluteti nto yimbi

ngapandle kokungenisa ebudodeni—nokoke kungaba kunjalo akuko nanye kwezizinto eziqamo zingaxakanisiyo pakati kwamaremente; ke ngoko ofuna ubufundisi ubefanele ukubakokelela abantu ekuzilahleni ezo zinto. Noko bakoyo abaya kuyi dela lendawo ibekisele kulamasiko epepeni lika Mr. Barrett, baninzi abaya kuyiqonda ubukulu bayo nabaya kuvumelana naye ngayo.

Seside sayigqitisa inteto yetu kwindawo ebesiba siya kuyeka kuyo. Asisenakuzingena ezinye indawo ezisingisele kubafundisi abantsundu, sesoziyekela abanye abatanda ukuzingena.

UKUQEQESHWA KWABANCEDISI
ABANTSUNDU.

(E. J. Barrett.)

No. 2.

Okwelixesha langoku zimbalwa incwadi zesi xosa ezinokubanceda abantsundu abafuna imfundo. Ke kungummangaliso ukuba abashumayeli abantsundu bafumaneke benokuwenza kakuhle kangaka lomsebenzi, kuba uninzi lwabo alukabi nakuziqonda ezamangesi.

Kuya nqweneleka ukuba kubeko umpengululi wento ezingo Tixo (Theologian) okuqondayo ukucinga kwabantsundu oya kubala ngesixosa incwadi ebafaneleyo yento zakwa Tixo. Kuya kutandeka ukuba abandezele ngokukodwa kwizinto eziya kubanceda xa basebenza pakati kwamaqaba. Zininzi izinto esingati tina (bamhlope) sibe seziqondakala ngokwaneleyo kanti wona amaqaba akakazivumi, ekuya kufuneka ukuba abashumayeli betu abantsundu bahlale bekwazi ukuzipendula, nokuzilinganisela ngohlobo aya kuti umxosa oyiseke lulo. U-Rev. Tiyo Soga wake ngamhla utile wabuzwa ngumxosa onqondo inkulu kodwa eyinqola, wambuza ngokubako konapefumlo ongafiyo. U-Mr. Soga wampendula ngoluhlobo: “Uti wakuva ukuba umhlobo wako uyafa uye kumbona uze ubuze ukuba unjanina: aze ke yena akuxelele ukuvakala kwesifo. Uya umane upindapinda uya kubuza, ekuxelela ubunjani bake, uze kodwa ngomnye umhla angakupenduli wakuteta naye. Umzimba wake usafezeke njengokwapambili kanti noko uselefile umntu, akasenako ukuzibika kuwe njengoko ebesenza ngako ngapambili; lonto ibe izibika kuwe ayiseko imkile, yiyo le ke kutiwa ngumpefumlo.”

U-W. R. D. Fynn, obesisandla kwa Rili, owayendixelela lembali, wati kum lomxosa wavalwa umlomo yilo mpendulo. Ke kungokuti abantu betu sibafundise izinto ezilungelelene namakowabo, kunokubafundisa izingqino zobunyaniso bobukristu njengoko sazifunda ngako tina (bamhlope) esiya kubanika izixobo zokulwa nobudenge nemposiso.

Kuya kufumaneka futi imfundwana yamadoda (afuna ubushumayeli) incinane ngangokuba kufuneke ukuba bafundiswe izinto ezifundiswa amakwenkwana asesikolweni semini—ukulesa, ukubala, ukubala, nezinye izinto ekungatandekayo ukuba bazifundiswe.

Kuko okukulu kanjalo okusafunekayo ukuba kwenziwe, ukuze kubeko isimilo sobukristu esifanelekileyo. Abancedisi betu into yokuqala ekufuneka benayo luloyiko luka Tixo, ize elandelayo leyo ibe kukubeka Inkosazana—ukumtobela ngentliziyo yonke u-Rulumente abapantsi kwake; baze ekuwuqubeni kwabo umsebenzi wabo, babe ngabampembelelo ingecala lomteto nemfaneleko. Mababe ngamadoda acokisekileyo (atiye ukuncola) aya kuba ngumzekelo wokundileka nokuqubela pambili ekukanyeni ngokumalunga nezindlu ahlala kuzo, nempahla ekuzo ezo zindlu, nengubo zawo nohlobo apete ngalo usapo lwawo.

Ekubeni into zonke zintsha kuwo kuya kunqweneleka ukuba afunde ukungaciti, akulumkele ukuba imali ayi citayo ingabi ngapezulu kwayingenisayo. Ababongameleyo kuya kufuneka ukuba babayale besand’ ukubayala ngokungena ematyaleni.

Ndiya kolwa ukuba ngelixesha langoku akuko nto ibangenisa ehlazweni abashumayeli abantsundu njengale (yokuba nezikweliti.)

Kubonakala ukungati abakwazi ukuyi lungelelanisa into abayifumanayo nabayi citayo, bacinga ukuti bayancedeka ngokufumana into abayisweleyo ngesikweliti. Iti ke yakufika imini yokubatala ibafumane bengalungiselele, baze ngenxa yokuswela imfundo elunge nokupatwa kwemali bangaqondi ukuba kukuswela intembeko ukusirola isikweliti kwakuba sekudlule iminyaka emibini emva kosuku lwaso. Bati ke bamane ukufuna indawo zokusitela ezingabafaneleyo ezenza ukuba budeleke ubukristu babo.

Ndiya kolwa ukuba into eya kubanceda kukubafundisa ukungatemi ngesikweliti, bade nabo bazibopelele kulonto yodwa. Ngapandle kokuba kwenjiwe njalo andikolwa ukuba abayi kuhlala bese bunzimeni nokuba ise ininzi kangakananina imali yabo. Ziko indlela angati ngazo ontsundu ayongezelele imalana ayi fumanayo. Angati alime iakile ezimbalwa afuye negushana, uze ke umsebenzi wokwenza oko ukulingane ukuba makazambatise angangeni ekuhendweni. Ekubeni ke abamhlope abafundisi bengenantloni zokupata umhlakulo nebola xa kufunekayo, akubonakali ukuba angaba uyazitoba ontsundu nokuba ungumfundisi nokuba ungumvangeli, ngokuti alinge ukuzinceda. Ndinosizi ukubona ukuba abanye abafazi babo (abafundisi abantsundu) bazikumbulela ukuti kungapantsi kwabo ukwenza imisebenzi etile yendlu; nokuba kuko inkumbulo yokuba akayi kubekwa umfundisi ontsundu xa asebenza ngezandla kanti tina Bafundisi (bamhlope) siyazi ukuba ofanele ukubekwa, aziyi kusitela indawo zake ezilungileyo pakati kwabo . ahlala nabo zisiteliswe yintwana encinane.

Nokoke kuya kuhlala kufuneka ukuba izicaka zika Kristu zikuvume ukwahlukana nako konke zilandele yena, zize noko zisebenzayo ukufumana izinto ezitembekileyo pambi kwabantu bonke, zisipepe isono sika Demas, owamshiyayo Umpostile u-Paulos ngokutanda okweli lizwe.

Eminikelweni elunge r.ento zakwa Tixo xa siyikangelayo indawo akuyo amakristu antsundu anditsho mna ukuti akafikanga kwawamhlope, into kukuba akuko kulungelelana ekunikeleni kwawo. Abanye bati ukunika nokutembisa bagqitise emandleni abo baze abanye ngokubona longozi (yokugqitisa) sebe beta nganeno kakulu koko banokwenza ngako. Kungayinto elunge kunene ukuba babe nomteto abahambangawo ekunikeni, onje ngokuti umntu anike isiqendu seshumi kwinto ayingenisayo. Bangati abanika ngapandle kwentelekelelo bapazanyiswe, baze abanganikiyo banyanzeleke ukuba banike. Kuyanqweneleka ukuba simane ukubakumbuza ngemfanelo yokwamkela abase mzini.

Kuko ingozi enkulu ukuba baya kuti ekufundeni kwabo ukulandela intlalo yetu (tina bamhlope) baze bapulukane nento ebezifanelekile pakati kwabo. Mabafunde ukuba kuko isahluko pakati kokupa izihlobo ezinqenayo ukusebenza, nokuvelela intswelo yowase mzini, baze kanjalo batande ukupa abo bangena kubabuyiselela kulomhlaba.

Ekuzeni kugqiba mandikankanye indawo yokutunyelwa kwelizwi pakati e Africa kwizizwe ezingalaziyo igama lika Kristu. Ukuba sibe sinako ukwenza iremente zetu zabantsundu ukuba zibavele abazalwana babo ababandezelweyo, zize zizinikele kuwo umse­benzi ofuna ukuzikanyeza, umsebenzi opakamisayo wokukanyisela nowosindiso, sibe siya kufanelana sinamadoda esipulukene nawo ngenxa yecesini, ize ababantu abakade besikangelele ukuba size kubo bodwa bazi ukuba wawubekiswa nakubo umteto oti: “Hambani ngoko niye kulo lonke ihlabati nizivakalise indaba ezilungileyo kuyo yonke indalo.” Bangafumana impilo entsha empilweni yabo, ize ibe ngapezulu iminikelo yabo, bagqitisele ukuba shushu nokuzinikela ekutandazeni; baze baqale ukuva ukuba eburementeni babo kuko into abafanele ukupilela yona engapandle kwetemba lokuzisindisa esihokweni somlilo.

Ukuze ibe nokufumaneka londawo kuya kunqweneleka ukuba abafundisi abatenjiweyo ngabantu abantsundu babuye bakushiye konke balandele u-Yesu bakangelane nazo zonke ingozi nezixakeko ezingabako, baze bakokelele amaqela amadoda ekufeni nasekoyiseni. Lonto ko yiyona ingafanelana ngokungapezulu nendawo esiyitunyiweyo kunokusoloko saqiqa sihleli izizukulwana ngezizukulwana silinde abo bati bayakolwa.

Ekubeni singabafundisi simele ezona ndawo zipakamileyo, zeremente zapesheya nenzondelelo yazo, ukuba ke siya silelelwa ekuzinikeleni kwetu soba sitshabalalisa enye yezona ndawo zipumeleleyo ukubonisa ubunyaniso bobukristu, esiya kuti ke xa situntubeza izixobo zenyaniso singenwe ngumoya wokwe-

3 ISIGIDIMI SAMAXOSA. SEPTEMBER 1,1876.